সাম্প্রতিক সময়ে রায় লেখাকে কেন্দ্র করেই দেশে মারাত্মক রাজনৈতিক সঙ্কট দেখা দিয়েছে। কেয়ারটেকার সরকারসংক্রান্ত সংক্ষিপ্ত রায়ে আরো দু’টি জাতীয় নির্বাচন কেয়ারটেকার সরকারের অধীনে অনুষ্ঠিত হওয়ার কথা উল্লেখ করা হলেও পুর্ণাঙ্গ রায় প্রকাশে অহেতুক বিলম্ব হওয়ায় প্রকাশিত রায়ে সংক্ষিপ্ত রায়ের কোনো প্রতিফলনই ঘটেনি। এমনকি অভিযোগ আছে যে, প্রথমবার রায় লিখে জমা দেয়ার পর তা আবার ফিরিয়ে এনে সরকারের মর্জিমাফিক তা আবার সংশোধনও করা হয়। মূলত রায় লেখায় অনাকাক্সিক্ষত বিলম্ব হওয়ায় এ ধরনের ‘বিচারিক অসদাচরণ’ এর ঘটনা ঘটেছে। এটা ইতিহাসের এক নজিরবিহীন ঘটনা।